b'\n_START_ARTICLE_\nBaset\n_START_SECTION_\nZgodovina\n_START_PARAGRAPH_\nPasma je nastala v Franciji v poznem 16.stoletju. Glede na splo\xc5\xa1ne zna\xc4\x8dilnosti glave in izjemen voh domnevajo, da je baset morda potomec bloodhoundov. V drugi polovici 19. stoletja so ga pripeljali v Zdru\xc5\xbeeno kraljestvo in leta 1883 ga je britanska kinolo\xc5\xa1ka zveza uradno priznala za samostojno pasmo. Kmalu so se zanj za\xc4\x8deli zanimati ameri\xc4\x8dani in strogo vzrejno selekcijo ustvarili simpati\xc4\x8dnega dru\xc5\xbeinskega in razstavnega psa.\n_START_SECTION_\nZna\xc4\x8daj\n_START_PARAGRAPH_\nBaset je kljub nekoliko resnemu in zadr\xc5\xbeanemu videzu zelo \xc5\xbeivahen, dru\xc5\xbeaben, prijetnega zna\xc4\x8daja, \xc4\x8deprav v\xc4\x8dasih tudi nekoliko svojeglav, zelo navezan na gospodarja in ni velik ljubitelj otrok._NEWLINE_Potrebuje gibanje in ima rad sprehode v naravi, kjer lahko svobodno raziskuje \xc5\xbeive meje in grmovje.\n_START_SECTION_\nNega\n_START_PARAGRAPH_\n\xc4\x8ce ga imamo v hi\xc5\xa1i ali v stanovanju, kjer veliko le\xc5\xbei (kar mu je sicer zelo v\xc5\xa1e\xc4\x8d), se lahko hitro zredi in v starosti mu grozi vnetje sklepov. Zato je potrebno paziti na kakovost in koli\xc4\x8dino hrane.'